laion/Wikipedia-Exotic huggingface dataset:
כריסטיאן השני, הנסיך הבוחר מסקסוניה

כריסטיאן השני, הנסיך הבוחר מסקסוניה (גרמנית: Christian II, Kurfürst von Sachsen; ‏ 23 בספטמבר 1583 - 23 ביוני 1611) היה נסיך בוחר של סקסוניה בין השנים 1591–1611. כריסטיאן נולד ב-23 בספטמבר 1583 בדרזדן, לכריסטיאן הראשון, הנסיך הבוחר מסקסוניה לבית וטין ולסופיה מברנדנבורג. בשנת 1591 מת אביו כריסטיאן הראשון, הנסיך הבוחר מסקסוניה, וכריסטיאן עלה במקומו לשלטון. בשל גילו הצעיר, כיהן קרוב משפחתו פרידריך וילהלם הראשון, דוכס סקסוניה-ויימאר כעוצר הנסיכות עד לשנת 1601. כריסטיאן סירב להצטרף לחבר האיחוד האוונגלי, מה שהעמיק את הפילוג בקרב הנסיכים הפרוטסטנטים בגרמניה. בשנת 1602 התחתן כריסטאן עם הדוויג מדנמרק, בתם של פרדריק השני, מלך דנמרק וסופיה ממקלנבורג-גיסטרוב, אך לא היו לו ילדים ממנה. ב-23 ביוני 1611 מת כריסטיאן, ואחיו יוהאן גאורג הראשון, הנסיך הבוחר מסקסוניה עלה לשלטון במקומו. מדיה וקבצים בנושא כריסטיאן השני, הנסיך הבוחר מסקסוניה בוויקישיתוף כריסטיאן השני, הנסיך הבוחר מסקסוניה (בגרמנית) כריסטיאן השני, הנסיך הבוחר מסקסוניה, באתר "Find a Grave" (באנגלית)
למת הנחש

למת הנחש הוא משפט באלגברה הומולוגית העוסק בזוג סדרות קצרות מדויקות עם העתקות ביניהן, שיוצרות דיאגרמה מתחלפת. המשפט קושר בין הגרעינים והקו-גרעינים של ההעתקות הנתונות, באופן המאפשר לקבל סדרה מדויקת חדשה. ללמת הנחש תפקיד מרכזי בהוכחת הדיוק של סדרת מאייר-ויאטוריס המקשרת בין ההומולוגיה של מרחב טופולוגי לבין ההומולוגיה של כיסוי פתוח שלו. יהיו A , B , C , A ′ , B ′ , C ′ {\displaystyle A,B,C,A',B',C'} חבורות אבליות או מודולים מעל חוג או באופן כללי יותר אובייקטים של קטגוריה אבלית נתונה, ונניח כי הדיאגרמה הבאה מתחלפת, כאשר f , g , f ′ , g ′ , a , b , c {\displaystyle f,g,f',g',a,b,c} הומומורפיזמים, וכן השורה העליונה והשורה התחתונה מהוות סדרות קצרות מדויקות. אזי קיים הומומורפיזם טבעי d {\displaystyle d} כך שמתקבלת סדרה מדויקת מהצורה, ker ⁡ a → ker ⁡ b → ker ⁡ c   ⟶ d     coker   a → coker   b → coker   c {\displaystyle \ker a\to \ker b\to \ker c~{\overset {d}{\longrightarrow }}~~{\text{coker}}~a\to {\text{coker}}~b\to {\text{coker}}~c} בנוסף, אם f {\displaystyle f} הוא מונומורפיזם, אז גם החץ ker ⁡ a → ker ⁡ b {\displaystyle \ker a\to \ker b} הוא מונומורפיזם. כמו כן, אם g ′ {\displaystyle g'} הוא אפימורפיזם אז גם החץ coker   b → coker   c {\displaystyle {\text{coker}}~b\to {\text{coker}}~c} הוא אפימורפיזם. הסיבה לשם למת הנחש, הוא האופן בו נבנית הסדרה המדויקת מתוך הדיאגרמה: ההעתקות בין הגרעינים והקו-גרעינים מושרות באופן טבעי. לכן גם הדיוק של חלקה הראשון של הסדרה והדיוק של חלקה השני מתקבלים מההנחה כי הסדרות המקוריות מדויקות. האתגר המרכזי הוא בניית ההעתקה d {\displaystyle d} . נתאר את בניית ההעתקה d {\displaystyle d} עבור המקרה של חבורות אבליות או מודולים מעל חוג: יהי x ∈ ker ⁡ c {\displaystyle x\in \ker c} . נתבונן בשיכון הטבעי x ↪ C {\displaystyle x\hookrightarrow C} , ונשתמש בכך ש- g {\displaystyle g} העתקה על. אז יש y ∈ B {\displaystyle y\in B} שעבורו g ( y ) = x {\displaystyle g(y)=x} . מהתחלפות הדיאגרמה נובע כי g ′ ( b ( y ) ) = c ( g ( y ) ) = c ( x ) = 0 {\displaystyle g'(b(y))=c(g(y))=c(x)=0} , כאשר השוויון האחרון הוא כי x ∈ ker ⁡ c {\displaystyle x\in \ker c} . מהיות השורה התחתונה מדויקת, נובע שקיים z ∈ A ′ {\displaystyle z\in A'} המקיים f ′ ( z ) = b ( y ) {\displaystyle f'(z)=b(y)} , והוא יחיד מההנחה כי f ′ {\displaystyle f'} חח"ע. נגדיר אם כך d ( x ) := z + im   a ∈ coker   a {\displaystyle d(x):=z+{\text{im}}~a\in {\text{coker}}~a} . ניתן להראות כי d {\displaystyle d} אכן מוגדרת היטב, כי היא הומומורפיזם וכי אכן מתקבלת סדרה מדויקת. כפי שהוזכר לעיל, ההעתקה d {\displaystyle d} היא טבעית. כלומר, נתבונן במצב של דיאגרמה המתארת סיטואציה כפולה מזו שבלמת הנחש, כאשר בנוסף להתחלפות של הדיאגרמה בעלת האינדקס 1 והדיאגרמה בעלת האינדקס 2, יש גם התחלפות של כל הדיאגרמה התלת-ממדית. אז ניתן לקבל זוג סדרות ארוכות מדויקות על ידי הפעלת למת הנחש פעמיים, ומתקבלות העתקות בין הסדרות הארוכות המדויקות הללו בצורה הבאה, כאשר זו דיאגרמה מתחלפת. מדיה וקבצים בנושא למת הנחש בוויקישיתוף למת הנחש, באתר MathWorld (באנגלית)
כריסטיאן הראשון, הנסיך הבוחר מסקסוניה

כריסטיאן הראשון, הנסיך הבוחר מסקסוניה (גרמנית: Christian I, Kurfürst von Sachsen; ‏ 29 באוקטובר 1560 - 25 בספטמבר 1591) היה נסיך בוחר של סקסוניה בין השנים 1586–1591. כריסטיאן נולד ב-29 באוקטובר 1560 בדרזדן, לאוגוסט הראשון, הנסיך הבוחר מסקסוניה לבית וטין ולאנה מדנמרק, נסיכת הבוחר מסקסוניה. בשנת 1565 מת אחיו אלכסנדר, וכריסטיאן מונה ליורש העצר. בשנת 1586 מת אביו אוגוסט הראשון, הנסיך הבוחר מסקסוניה, וכריסטיאן עלה במקומו לשלטון. כריסטיאן מינה את ניקולאוס קרל לקנצלר הנסיכות, וביצע את מדידת הקרקע הראשונה בסקסוניה. ב-25 בספטמבר 1591 מת כריסטיאן, ובנו כריסטיאן השני, הנסיך הבוחר מסקסוניה עלה לשלטון במקומו. בשנת 1582 התחתן כריסטיאן עם סופיה מברנדנבורג, בתם של יוהאן גאורג, הנסיך הבוחר מברנדנבורג וסבינה מברנדנבורג-אנסבך, ממה נולדו לו 7 ילדים: כריסטיאן השני, הנסיך הבוחר מסקסוניה (1583–1611) יוהאן גאורג הראשון, הנסיך הבוחר מסקסוניה (1585–1656) אנה סבינה (1586) סופיה מסקסוניה, דוכסית פומרניה (1587–1635) אליזבת (1588–1589) אוגוסט מסקסוניה (1589–1615) דורותיאה, אם המנזר של קוודלינבורג (1591–1617) מדיה וקבצים בנושא כריסטיאן הראשון, הנסיך הבוחר מסקסוניה בוויקישיתוף כריסטיאן הראשון, הנסיך הבוחר מסקסוניה, באתר "Find a Grave" (באנגלית)
עונת 2008/2009 ביורוליג

עונת 2008/2009 ביורוליג הייתה העונה ה-52 של תחרות אירופית לקבוצות כדורסל והתשיעית שאורגנה על ידי Euroleague Basketball Company. המשחק הראשון התקיים ב-23 באוקטובר 2008 ותחרות הסתיימה ב-3 במאי 2009. בתחרות השתתפו 24 קבוצות. העונה הסתיימה בניצחון של פנאתינייקוס, זה היה הניצחון הרביעי בתולדות המועדון. חואן קרלוס נבארו (ספרד) מברצלונה נבחר לכדורסלן המצטיין של העונה. ואסיליס ספאנוליס (ארצות הברית) מפנאתינייקוס נבחר לכדורסלן המצטיין של פיינל פור. 24 קבוצות החלו בעונה הסדירה כאשר המשחקים נערכו ב-4 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-3 ניצחונות. פיינל פור נערך במרצדס-בנץ ארנה, ברלין. מכבי תל אביב השתתפה במשחקי ה-16, סיימה את הבית במקום השלישי ולא קודמה לרבע הגמר לראשונה מאז 1999. פירוט התוצאות באתר הליגה תיאור מפורט של העונה משחק הגמר, סרטון באתר יוטיוב
צלבי דארטמור

צלבי דארטמור (באנגלית: Dartmoor crosses) הם מקבץ של כמאה ושלושים צלבי אבן בגדלים שונים הפזורים ברחבי הפארק הלאומי דארטמור שבדרום-מערב אנגליה. צלבי דארטמור מהווים תופעה ארכאולוגית ייחודית באנגליה בפרט ובעולם בכלל. הצלבים נחצבו והוצבו ברובם ככל הנראה לפני כאלף שנה, במהלך שלהי התקופה האנגלו-סקסונית. הצלבים מוקמו למטרות שונות, לרבות לצורכי ניווט, סימון דרכים בין מנזרים וקביעת גבול בין קהילות שונות. לעיתים הם גם שימשו בתור אנדרטאות, ציון מקומות תפילה ועיטורי קברים. במהלך העת החדשה המאוחרת, החל גל נוסף של הקמת צלבים חדשים הנמשך עד ימינו. במסגרת זאת תושבים באזור הקימו צלבים חדשים, לעיתים רבות גבוהים למדי ביחס לצלבים המקוריים. צלבים מודרניים אלו שימשו בעיקר למטרות הנצחה ועיטור קברים. לאורך השנים צלבים רבים אבדו, נעקרו, קרסו ונגנבו. לעיתים רבות אפשר למצוא כיום בדארטמור צלבי אבן שרק בסיסם שרד, לאחר שבחלוף הזמן נפלו זרועותיהם. לא פעם תושבים מקומיים לקחו צלבים לשימוש כחומר גלם לבנייה. לכן אפשר להבחין ברחבי מקומות רבים בדארטמור בצלבים המשמשים כיום בתור משקופי דלתות, רכיבם בגדרות חצרות וחלקים מקירות לבנים. לפיכך, מתוך מאות צלבי אבן שהיו בדארטמור לפני מאות שנים, כיום עומדים לרשותנו כ-130 בלבד. גובהם הממוצע של הצלבים עומד על כ-1.7 מטר, ורבים מהם מהווים דוגמה קלאסית לצלבים גבוהים. פרק זה לוקה בחסר. אנא תרמו לוויקיפדיה והשלימו אותו. הפארק הלאומי דארטמור כלא דרטמור צלב רותוול מדיה וקבצים בנושא צלבי דארטמור בוויקישיתוף דארטמור האגדית צלבי דארטמור צלבי האבן העתיקים בדארטמור Harrison, Bill (2001). Dartmoor Stone Crosses. Tiverton: Devon Books / Halsgrove. ISBN 1-85522-791-6. "Index of Crosses", Dartmoor's crosses
מוריץ, הנסיך הבוחר מסקסוניה

מוריץ, הנסיך הבוחר מסקסוניה (בגרמנית: Moritz, Kurfürst von Sachsen;‏ 21 במרץ 1521 – 9 ביולי 1553) היה נסיך בוחר של סקסוניה מבית וטין. מוריץ נולד בפרייברג ב-21 במרץ 1521, להיינריך הרביעי, דוכס סקסוניה וקתרינה ממקלנבורג. בשל כך הוא השתייך לענף האלברטיני של משפחת וטין. בעת לידתו היו הוריו קתולים, ומוריץ אף נשלח בצעירותו לברנדנבורג ומיינץ על מנת ללמוד לימודי דת. בשנת 1536 הפך אביו לפרוטסטנטי, ולאחר מות דודו גאורג, דוכס סקסוניה, עברה כל הדוכסות לדת הלותרנית. באותה שנה עבר מוריץ להתגורר בטורגאו אצל דודו יוהאן פרידריך הראשון, הנסיך הבוחר מסקסוניה, אך עקב זלזולו של הלה במשפחתו הסתכסך עמו מוריץ, ושנא אותו שנאה עזה. בשנת 1541 מת אביו היינריך הרביעי, דוכס סקסוניה, ולפני מותו ציווה כי אדמותיו תתחלקנה שווה בשווה בין שני בניו; אולם, בשל העובדה שצוואתו נגדה את החוק האלברטיני, היא לא נתמלאה, והדוכסות עברה כמעט בשלמותה למוריץ. ברם, מוריץ נותר ביחסים ידידותיים עם אחיו אוגוסט, ובשנת 1552 אף מינה אותו לעוצר של סקסוניה בימי העדרו. על אף היותו פרוטסטנטי, לא הצטרף מוריץ לברית שמלקלדן, בין השאר משום שנאתו לדודו יוהאן פרידריך הראשון, הנסיך הבוחר מסקסוניה, ונשאר בברית עם קרל החמישי, קיסר האימפריה הרומית הקדושה. בשנת 1546 הכריז קרל החמישי חרם על ראשי הברית לאחר שלא הגיעו לאספת הממלכה ברגנסבורג, ובעקבות כך פרצה המלחמה השמלקלדית. בסוף שנת 1546, הצליחו החילות ההולנדיים לחבור אל צבא הקיסר, לאחר מסע ארוך דרך הריין ופרנקוניה, ואז פתח הקיסר במתקפה, ובמקביל החל מוריץ לתקוף את נסיכות הבוחר מסקסוניה, כך שהלה היה צריך להתמודד עם חזית חדשה. ב-24 באפריל 1547 ניצחו צבאות הקיסר את צבאו של יוהאן פרידריך הראשון בקרב מילברג, ומוריץ אף שכנע את חותנו פיליפ הראשון, רוזן הסן, להיכנע לקיסר, והבטיחו שלא ייפגע. בתמורה לסיועו לקיסר, מונה מוריץ לנסיך הבוחר של סקסוניה. לאחר מכן, עקב אכזבתו מיחסו של הקיסר קרל החמישי, כרת מוריץ ברית עם הנסיכים הפרוטסטנטים, ולחם עימם נגד צבאותיו של קרל, עד לחתימה על שלום פזאו. לאחר מכן השתתף מוריץ במלחמת המרקיזים השנייה, ובמהלכה נהרג מפגיעת חץ ב-9 ביולי 1553, ואחיו אוגוסט הראשון, הנסיך הבוחר מסקסוניה עלה לשלטון במקומו. בשנת 1539 התחתן מוריץ עם אגנס מהסן, בתם של פיליפ הראשון, רוזן הסן וכריסטינה מסקסוניה, ממנה היו לו 2 ילדים: אנה מסקסוניה (1544–1577), התחתנה עם וילם הראשון, נסיך אורנז' אלברכט (1545–1546) מדיה וקבצים בנושא מוריץ, הנסיך הבוחר מסקסוניה בוויקישיתוף מוריץ, הנסיך הבוחר מסקסוניה באנציקלופדיה בריטניקה מוריץ, הנסיך הבוחר מסקסוניה, באתר "Find a Grave" (באנגלית) מוריץ, הנסיך הבוחר מסקסוניה, באתר אנציקלופדיה בריטניקה (באנגלית)
אתלטיקה במשחקים הפאראלימפיים

תחרויות אתלטיקה מתקיימות במסגרת המשחקים הפאראלימפיים מאז ייסודם במשחקים הפאראלימפיים רומא (1960), כאחד משמונה ענפים שהתקיימו במשחקים. גברים ונשים, המסווגים על פי דרגת נכותם, מתחרים בקטגוריות האתלטיקה המקובלות בתחרויות לאתלטים שאינם בעלי מוגבלות, עם התאמה לסוג מוגבלותם. על מנת להבטיח כי התחרות הוגנת ושוויונית, לכל ענפי הספורט הפאראלימפיים קיימת שיטת סיווג של דרגת הנכות לקטגוריות שונות, כך שכל ספורטאי יתחרה מול מתמודדים בעלי מגבלות דומות לשלו. בתחרויות האתלטיקה, בדומה לתחרויות השחיה, מחולקות הקטגוריות בעזרת אות ומספר. F - למקצועות השדה (Field) T - למקצועות המסלול (Track) בשיטת המספור של הקטגוריות, 11-13 - קטגוריות המיועדות לספורטאים בעלי לקות ראייה, כאשר בקטגוריה 11 משובצים אתלטים עיוורים, או קרובים לעיוורון מלא ואילו בקטגוריה 13 מסווגים ספורטאים בעלי לקות ראייה מינימלית. 20 - קטגוריה המיועדת לאתלטים בעלי לקות אינטלקטואלית. 31-38 - קטגוריות המיועדות לספורטאים בעלי שיתוק מוחין. 41–46 - קטגוריות המיועדות לספורטאים בעלי קטיעה ואחרים (לרבות גמדות) 51–58 - קטגוריות המיועדות לספורטאים בכיסא גלגלים מדיה וקבצים בנושא אתלטיקה במשחקים הפאראלימפיים בוויקישיתוף אתלטיקה באתר הוועד הפאראלימפי הבינלאומי
עונת 2009/2010 ביורוליג

עונת 2009/2010 ביורוליג הייתה העונה ה-53 של תחרות אירופית לקבוצות כדורסל והעשירית שאורגנה על ידי Euroleague Basketball Company. המשחק הראשון התקיים ב-29 בספטמבר 2009 ותחרות הסתיימה ב-9 במאי 2010. בתחרות השתתפו 30 קבוצות. העונה הסתיימה בניצחון של ברצלונה, זה היה הניצחון השני בתולדות המועדון. מילוש תאודוסיץ' (סרביה) מאולימפיאקוס נבחר לכדורסלן המצטיין של העונה. חואן קרלוס נבארו (ספרד) מברצלונה נבחר לכדורסלן המצטיין של פיינל פור. תחילה התקיים השלב המוקדם במערכו 2 מ-8 קבוצות הועלו לעונה הסדירה. 24 קבוצות החלו בעונה הסדירה כאשר המשחקים נערכו ב-4 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-3 ניצחונות. פיינל פור נערך בברסי ארנה, פריז. מכבי תל אביב השתתפה במפעל. את השלב המוקדם היא סיימה במקום השלישי (מאזן של 4–6), את שלב הטופ 16 סיימה במקום הראשון בבית. הקבוצה הודחה בשלב ההצלבה (רבע הגמר) לאחר שאיבדה את יתרון הביתיות והפסידה לפרטיזן בלגרד 1–3 בסדרה. מדיה וקבצים בנושא עונת 2009/2010 ביורוליג בוויקישיתוף פירוט התוצאות באתר הליגה תיאור מפורט של העונה משחק הגמר, סרטון באתר יוטיוב
יוהאן, הנסיך הבוחר מסקסוניה

יוהאן, הנסיך הבוחר מסקסוניה (בגרמנית: Johann, Kurfürst von Sachsen; ‏ 30 ביוני 1468 - 16 באוגוסט 1532), היה הנסיך הבוחר מסקסוניה בין השנים 1525–1532. יוהאן נולד במייסן ב-30 ביוני 1468, לארנסט, הנסיך הבוחר מסקסוניה ואליזבת מבוואריה שהייתה בתו של אלברכט השלישי, דוכס בוואריה. בשנת 1525 מת אחיו פרידריך השלישי, הנסיך הבוחר מסקסוניה, ויוהאן עלה לשלטון במקומו. יוהאן המשיך בדרכו של אחיו ותמך ברפורמציה הפרוטסטנטית, ובשנת 1527 קיבל את הדת הלותרנית כדת המדינה. בשנת 1531 היה יוהאן ממקימי ברית שמלקלדן, שהייתה ברית של הנסיכים הפרוטסטנטים, ונועדה להגן על הרפורמציה. ב-16 באוגוסט 1532 מת יוהאן, ובנו יוהאן פרידריך הראשון, הנסיך הבוחר מסקסוניה עלה לשלטון במקומו. בשנת 1500 התחתן יוהאן עם סופיה ממקלנבורג-שוורין, בתם של מגנוס השני, דוכס מקלנבורג-שוורין וגיסטרוב וסופיה מפומרניה-וולגשט, ממנה נולד לו בן אחד: יוהאן פרידריך הראשון, הנסיך הבוחר מסקסוניה (1503–1554) בשנת 1513 התחתן יוהאן עם מרגרטה מאנהלט-קתן, בתם של ולדמאר השישי, נסיך אנהלט-קתן ומרגרטה משוורצבורג-בלאנקנבורג, ממנה נולדו 4 ילדים: מריה מסקסוניה, דוכסית פומרניה (1515–1583) מרגרטה (1518–1545) יוהאן (1519) יוהאן ארנסט, דוכס סקסוניה-קובורג (1521–1553) מדיה וקבצים בנושא יוהאן, הנסיך הבוחר מסקסוניה בוויקישיתוף יוהאן, הנסיך הבוחר מסקסוניה, באתר "Find a Grave" (באנגלית) יוהאן, הנסיך הבוחר מסקסוניה, באתר אנציקלופדיה בריטניקה (באנגלית)
ארנסט, הנסיך הבוחר מסקסוניה

ארנסט, הנסיך הבוחר מסקסוניה (בגרמנית: Ernst, Kurfürst von Sachsen; ‏ 24 במרץ 1441 - 26 באוגוסט 1486), היה הנסיך הבוחר מסקסוניה בין השנים 1464–1486. ארנסט נולד במייסן ב-24 במרץ 1441, לפרידריך השני, הנסיך הבוחר מסקסוניה ומרגרטה מאוסטריה אחותו של פרידריך השלישי, קיסר האימפריה הרומית הקדושה. בשנת 1451 מת אחיו פרידריך, וארנסט מונה ליורש העצר של סקסוניה. בשנת 1455 נחטפו ארנסט ואחיו אלברכט על ידי האביר קונץ פון קאופונגן, במה שנודע בהיסטוריה הגרמנית כPrinzenraub, כלומר גנבת הנסיכים. בשנת 1464 מת אביו פרידריך השני, הנסיך הבוחר מסקסוניה, וארנסט עלה לשלטון במקומו. בשנת 1482 ירש ארנסט יחד עם אחיו את רוזנות תורינגיה, ובשנת 1485 פוצלה הנחלה בין האחים; ארנסט קיבל את החלק המערבי (תורינגיה), ואילו אלברכט השלישי, דוכס סקסוניה קיבל את החלק המזרחי (סקסוניה). ב-26 באוגוסט 1486 מת ארנסט בתאונת רכיבה, ובנו פרידריך השלישי, הנסיך הבוחר מסקסוניה עלה לשלטון במקומו. בשנת 1460 התחתן ארנסט עם אליזבת מבוואריה, בתם של אלברכט השלישי, דוכס בוואריה ואנה מבראונשווייג-גרובנהאגן-איינבק, ממנה נולדו לו 7 ילדים: כריסטינה מסקסוניה (1461–1521) פרידריך השלישי, הנסיך הבוחר מסקסוניה (1463–1525) ארנסט השני מסקסוניה (1464–1513) אדלברט השלישי מסקסוניה (1467–1484) יוהאן, הנסיך הבוחר מסקסוניה (1468–1532) מרגרטה מסקסוניה, דוכסית בראונשווייג-לינבורג (1469–1528) וולפגנג (1473–1578) מדיה וקבצים בנושא ארנסט, הנסיך הבוחר מסקסוניה בוויקישיתוף ארנסט, הנסיך הבוחר מסקסוניה, באתר "Find a Grave" (באנגלית)
מועדון הכדורגל אוניברסיטת קלוז'

מועדון הכדורגל אוניברסיטת קלוז' (ברומנית: Fotbal Club Universitatea Cluj) הוא מועדון כדורגל רומני מהעיר קלוז'-נאפוקה המשחק בליגת העל הרומנית. המועדון הוקם בשנת 1919. בעונת 1932/33 הקבוצה לראשונה שיחקה בליגה עליונה וסיימה את העונה במקום השני. בשנת 1933/34 היא השתתפה בגביע הרומני בכדורגל והגיע למשחק הגמר בו הפסידה. בשנת 1940 העיר קלוז' עבר להונגריה וקבוצה עברה לסיביו. לאחר סיום מלחמת העולם השנייה הקבוצה חזרה לעיר בה הוקמה. בשנת 1949 היא הגיע לגמר תחרות גביע אך הפסידה בגמר. בשנת 1965 הקבוצה זכתה בגביע וקיבלה זכות להשתתף בגביע אירופה למחזיקות גביע. בסבב השני הם הפסידו לאתלטיקו מדריד וסיימו את השתתפותם בתחרות. בעונת 1972/73 מועדון הגיע למקום השלישי בתחרות הליגה ובעקבות כך החל להשתתף בגביע אופ"א. הם הודחו בסיבוב הראשון על ידי "לבסקי_סופיה". בשנת 1999 המועדון ירד לליגת משנה ובהמשך לליגה השלישית. לאחר עונת 2009/2010 הוא חזר לליגה העליונה. בשנת 2016 המועדון עבר הליך של פשיטת רגל. הוא הצליח להשתקם בהדרגה ונכון לעונת 2022/23 הוא משחק בליגה רומנית העליונה. ליגה I: סגנות: 1932-1933 ליגה II: זכייה: 1950, 1957-1958, 1978-1979, 1984-1985, 1991-1992, 2006-2007 סגנות: 1939-1940, 1983-1984, 2009-2010 ליגה III: זכייה: 2000-2001, 2017-2018 גביע הרומני: זכייה: 1964/1965 סגנות: 1933/1934, 1941/1942, 1948/1949, 2014/2015, 2022/2023 גביע הליגה: סגנות: 1998 מדיה וקבצים בנושא מועדון הכדורגל אוניברסיטת קלוז' בוויקישיתוף אתר האינטרנט הרשמי של מועדון הכדורגל אוניברסיטת קלוז' מועדון הכדורגל אוניברסיטת קלוז', ברשת החברתית פייסבוק מועדון הכדורגל אוניברסיטת קלוז', ברשת החברתית אינסטגרם מועדון הכדורגל אוניברסיטת קלוז', סרטונים בערוץ היוטיוב פרופיל, באתר אופ"א
כלבי ים לובודונים

כלבי ים לובודונים (שם מדעי: Lobodontini) הוא שבט של כלבי ים החיים בחופי אנטארקטיקה ובאוקיינוס הדרומי. בשבט זה כלולים 4 מיני כלבי ים: לובודון הסרטנים (Lobodon carcinophaga), כלב ים נמרי (Hydrurga leptonyx), כלב ים ודל (Leptonychotes weddelli) וכלב ים רוס (Ommatophoca rossii), כולם מינים יחידים בסוגם. בנוסף למינים אלה חיים באנטארקטיקה גם המין פיל ים דרומי ומינים ממשפחת האוטריים. כלבי ים אלה חיים באזור הקר ביותר בעולם והם בעלי שכבת שומן עבה מסביב לגופם. כלב ים ודל אפילו נשאר בה כל החורף והוא היונק היחידי המסוגל לעשות זאת, על ידי שהייה בחורים בקרח. הוא מצוי דרומה יותר משאר המינים וחי בעיקר על קרח מוצק וקפוא, בעוד שאר המינים חיים על קרחונים צפים בלהקות משתנות המכילות את אוכלוסיית הטורפים הימיים הגדולה ביותר בעולם. הם בעלי גוף שמן ומוארך, אף ולסתות גדולות ויש להם רווחים בין השיניים, אשר עוזרים לסנן אוכל פלנקטוני כמו הקריל האנטארקטי שהוא מזונם של רוב המינים, בתוספת של דגים ודיונונים, והמין כלב ים נמרי ניזון גם מחיות בעלות דם חם. בניגוד ללווייתני המזיפות של אנטארקטיקה, ארבעת המינים הללו לא נפגעו מציידים ולא חלה ירידה באוכלוסייתם. כלב ים רוס כלב ים ודל לובודון הסרטנים כלב ים נמרי לובודני סרטנים עם כלב ים נמרי על הקרח
ולנסי

ולנסי הוא שם משפחה שמקורו בעיר ולנסיה שבספרד, נפוץ גם בקרב יהודים ספרדים. האם התכוונתם ל... אהרון ולנסי – ראש מועצה אזורית הגליל העליון בין השנים 1991–2012. אליענה אמדו לוי-ולנסי – פסיכואנליטיקאית ופילוסופית צרפתית-ישראלית יהודיה. ד"ר אלפרד ואלנסי - משפטן, עיתונאי ואיש ציבור יהודי-תוניסאי, ממייסדי "אגודת ציון", האגודה הציונית הראשונה בתוניסיה ונשיאה הראשון של ההסתדרות הציונית בתוניסיה בשנים 1925-1920.
מסריים

מַסָּרִיִּים (שם מדעי: Sciaenidae) היא משפחה של דגים מסדרת הדקראים החיים בחופי הימים הטרופיים וחלק במים מתוקים. זוהי משפחה גדולה ובה 275 מינים ו-70 סוגים. רבים מהם הם דגי מאכל וחלקם גם חיים בחופי ישראל. דגים אלה הם בעלי סנפיר גב גדול וקוצני מעט, המגיע כמעט עד לזנב. חלקם בעלי קשקשים צבע כסופים כשאחרים בעלי צבעים שחורים-לבנים. הזנב שלהם מעוגל, הסנפירים קטנים והם לא מהירי תנועה. הלסת נוטה כלפי מטה. רובם הגדול הם דגים טורפים. הם חיים רק באזורים חמימים וטרופיים כמו באזור הנהרות של דרום-מזרח אסיה, צפון-מזרח אמריקה הדרומית, מפרץ מקסיקו ומפרץ קליפורניה. Aplodinotus מסר (Argyrosomus) Aspericorvina Atractoscion - בו אטרקטוסקיון נוביליס Atrobucca Austronibea Bahaba - בו בהאבה סיני Bairdiella Boesemania Cheilotrema Chrysochir Cilus Collichthys Corvula Ctenosciaena Cynoscion Daysciaena Dendrophysa Elattarchus Equetus Genyonemus Isopisthus Jefitchia Johnius Kathala Larimichthys Larimus Leiostomus Lonchurus Macrodon Macrospinosa Megalonibea Menticirrhus Micropogonias Miichthys Miracorvina Nebris Nibea Odontoscion Ophioscion Otolithes Otolithoides Pachypops Pachyurus Panna Paralonchurus Paranebris Paranibea Pareques Pennahia Pentheroscion Petilipinnis Plagioscion Pogonias - בו פוגוניאס קרומיס Protonibea Protosciaena Pseudotolithus Pteroscion Pterotolithus Robaloscion Roncador Sciaena מוסר בריכות (Sciaenops) Seriphus Sonorolux Stellifer טוטואבה (Totoaba) Umbrina מדיה וקבצים בנושא מסריים בוויקישיתוף מסריים, באתר ITIS (באנגלית) מסריים, באתר NCBI (באנגלית) מסריים, באתר האנציקלופדיה של החיים (באנגלית) מסריים, באתר GBIF (באנגלית) מסריים, באתר אנציקלופדיה בריטניקה (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
ירי תלול מסלול

ירי תלול מסלול (נקרא גם ירי בכינון עקיף) הוא ירי שאינו נעשה בכינון ישיר (שבו היורה רואה את המטרה דרך כוונת כלי הירייה) אלא בזווית גבוהה (מעל 20 מעלות ועד 70 מעלות ויותר), המצריכה חישוב של המסלול הבליסטי כדי לדעת היכן יפגע הקליע. כלי ירייה מובהקים לירי תלול מסלול הם מרגמה ותותח הוביצר, היורים פגזים, ומשגרי רקטות, היורים רקטות וטילי קרקע-קרקע. רוב הירי הארטילרי כיום הוא ירי תלול מסלול. יתרונותיו של הירי תלול המסלול הוא טווח ירי גדול מאשר כינון ישיר ויכולתו לעקוף חומה או מכשול אחר המסתירים את המטרה מעין היורה. חסרונו העיקרי הוא מגבלה על דיוק הירי, שכן פרמטרים רבים משפיעים על מעוף הקליע, ויכולים לגרום לסטיות קטנות או גדולות מהמקום שבו היה אמור לפגוע. על כן מקובל להגדיר את הדיוק של ירי כזה כ"סטטיסטי" על בסיס מדד CEP. בשלהי המאה ה-20 ותחילת המאה ה-21 פותחו אמצעים ליירוט ירי תלול מסלול, ובהם מערכת פלנקס ומערכת כיפת ברזל. ערך זה הוא קצרמר בנושא צבא ובנושא פיזיקה. אתם מוזמנים לתרום לוויקיפדיה ולהרחיב אותו.
אצטגנוניים

אצטגנוניים (שם מדעי: Uranoscopidae) היא משפחת דגים טורפים מסדרת הדקראים. האצטגנוניים הם טורפים החיים בקרקעית הים ומסתווים מטרף קטן כמו דגים אחרים וסרטנים, אותם הם בולעים בפיותיהם הגדולות. הם חיים בכמעט כל הימים ובכל עומק. לאצטגנוניים פה גדול ומתרחב, גב מגושם עם עוקץ גדול, סנפירים שטוחים המותאמים לחפירה וגוף משוטח עם עיניים הפונות מעלה. אורכם נע בין 18 ל-90 ס"מ. חלק מדגים אלה היגרו מים סוף לים התיכון, עקב מיעוט המינים המתחרים שבים התיכון, למשל אצטגנון ים תיכוני. משפחה אצטגנוניים (Uranoscopidae) סוג Astroscopus סוג ומין יחיד Genyagnus monopterygius סוג Ichthyscopus סוג Kathetostoma סוג ומין יחיד Pleuroscopus pseudodorsalis סוג ומין יחיד Selenoscopus turbisquamatus סוג אצטגנון (Uranoscopus) סוג Xenocephalus מדיה וקבצים בנושא אצטגנוניים בוויקישיתוף אצטגנוניים, באתר ITIS (באנגלית) אצטגנוניים, באתר NCBI (באנגלית) אצטגנוניים, באתר Animal Diversity Web (באנגלית) אצטגנוניים, באתר האנציקלופדיה של החיים (באנגלית) אצטגנוניים, באתר GBIF (באנגלית)
ישראל במשחקים הפאראלימפיים סידני (2000)

משלחת ישראל למשחקים הפאראלימפיים סידני כללה 33 ספורטאים שהתחרו ב-10 ענפים. נחמן וולף יוגב קנזי חגית בריל גיל נאור אייל שרטוב זאב גליקמן יאיר בן-דור אבי בן-שמחון דניאל גלעדי גיל גרוס עדי דויטש חגי זמיר גיל חבה נסים פרנקו חן צור אליעזר קלינה צבי קרש (קפטן) אלישע עזרא אברהם הדסי דורון שזירי אליהו חברה איתי צוק חנוך בודין רון בולוטין יזהר כהן קרן ליבוביץ' אוריאל מוזס יצחק ממיסטבלוב ערן שמש ארנון אפרתי דרור כהן גדי ספקטור יובל פייס, אולימפיאדת הנכים יוצאת לדרך, באתר ynet, 17 באוקטובר 2000 יובל פייס, אולימפיאדת נכים: יום בינוני לישראלים, באתר ynet, 21 באוקטובר 2000
ישראל במשחקים הפאראלימפיים אתונה (2004)

משלחת ישראל למשחקים הפאראלימפיים אתונה כללה 24 ספורטאים שהתחרו ב-9 ענפים. זיו בר-שירה יוגב קנזי עמית דרור שרגא ויינברג דוד אלטרץ זאב גליקמן אברהם הדסי אילן זלצמן אליהו חברה דורון שזירי עומר בן דור איתי צוק אייל שחר חנוך בודין זיו בטר יזהר כהן קרן ליבוביץ' יצחק ממיסטבאלוב ענבל פיזרו נמרוד צבירן ענבל שוורץ ארנון אפרתי בני וקסלר דרור כהן אברהם תשובה, תכינו מקום למדליות. הסגל הישראלי למשחקים הפראלימפיים, באתר ynet, 17 בספטמבר 2004
גממיתיים

גממיתיים (שם מדעי: Haemulidae) הם משפחת דגי שונית מסדרת הדקראים. הם חיים בימים טרופיים שונים, בעיקר בשוניות אלמוגים. לדגים אלה עיניים גדולות, פיות גדולים בעלי שפתיים רחבות ומעוגלות. סנפיריהם קצרים ורחבים כשסנפיר הגב גדול ומכיל מעט קוצים בקצהו. רבים מהם צבעוניים מאוד. הם נעים בלהקות ברחבי השונית ומחפשים דגים נקאים שיסירו מגופם טפילים. דגים אלה נחים במשך היום במערות ומגיעים לריף לאכול בלילה. הם ניזונים בעיקר מחסרי חוליות ימיים. הם לומדים בהיותם דגיגים את הנתיבים המסורתיים מאתרי האכילה שלהם לאתרי המנוחה. אם קבוצה של 10–20 דגיגים מסומנת ומושתלת באוכלוסייה אחרת, הדגיגים עוקבים אחרי המקומיים לאורך מה שעבורם הוא מסלול חדש. אם לאחר יומיים מורחקים כל המקומיים – הדגיגים ממשיכים לדבוק במסלולים ובאתרי האכילה והמנוחה שלמדו מהם. משפחה גממיתיים (Haemulidae) סוג Anisotremus סוג ומין יחיד Boridia grossidens סוג ומין יחיד Brachydeuterus auritus סוג Conodon סוג Diagramma סוג ומין יחיד Emmelichthyops atlanticus סוג ומין יחיד Genyatremus luteus סוג Haemulon סוג Haemulopsis סוג ומין יחיד Isacia conceptionis סוג Microlepidotus סוג Orthopristis סוג ומין יחיד Parakuhlia macrophthalmus סוג Parapristipoma סוג יצרוד (Plectorhinchus) סוג Pomadasys סוג Xenichthys סוג Xenistius סוג ומין יחיד Xenocys jessiae מדיה וקבצים בנושא גממיתיים בוויקישיתוף גממיתיים, באתר ITIS (באנגלית) גממיתיים, באתר NCBI (באנגלית) גממיתיים, באתר Animal Diversity Web (באנגלית) גממיתיים, באתר האנציקלופדיה של החיים (באנגלית) גממיתיים, באתר GBIF (באנגלית) Gene S. Helfman, Eric T. Schultz, Social transmission of behavioural traditions in a coral reef fish, Animal Behaviour 32, 1984-05, עמ' 379–384 doi: 10.1016/s0003-3472(84)80272-9